
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επίβλεψη της λειτουργίας και συντήρησης του Τελεφερίκ της Πάρ¬ 
νηθας.·.. 1 

Τροποποίηση της απόφασης αριθ. 503202/ειδ. αρ. 38/29.1.88 
του Υφυπουργού Εθνικής Οικονομίας περί ίδρυσης και λειτουρ¬ 
γίας νέου Γραφείου ΕΟΤ στη Μ. Βρεταννία. 2 

Τροποποίηση της ισχύος της απόφασης του Α.Χ.Σ. 1981/87. . 3 

Καθορισμός όρων και διατυπώσεων παραγωγής αποστάγματος 
από στέμφυλα σταφυλιών και των ποτών, που παράγονται από 
αυτό ΤΣΙΠΟΥΡΟ ή ΤΣΙΚΟΥΔΙΑ.,. 4 

Παράταση ισχύος της 4/86 απόφασης του ΔΔΔΔ Αθηνών για τους 
όρους αμοιβής και εργασίας των πτυχιούχων Υπομηχανικών και 
Τεχνολόγων Μηχανικών όλης της Χώρας. 5 


Παράταση ισχύος της 3/86 απόφασης του ΔΔΔΔ Αθηνών για τους 
όρους αμοιβής και εργασίας των πτυχιούχων Υπομηχανικών 
Τεχνολόγων Μηχανικών που ασχολούνται με σχέση εργασίας 1δ. 
δικαίου στο Δημόσιο, ΝΠΔΔ και ΟΤΑ όλης της Χώρας. 6 

Παράταση ισχύος της από 20.12.84 Σ.Σ.Ε. των πτυχιούχων εργο¬ 
δηγών χημικών που απασχολούνται στις πάσης φύσεως βιομη¬ 
χανικές, βιοτεχνικές και λοιπές επιχειρήσεις που εδρεύουν ή λει¬ 


τουργούν στη Β. Ελλάδα. 7 

Παράταση ισχύος της από 5.9.84 Σ.Σ.Ε. του πολιτικού προσωπι¬ 
κού με σχέση εργασίας Ι.Δ. της ΠΑ (κατηγορία 202 ΚΕΑ) που 
ανήκει στο σωματείο πολιτικού προσωπικού Ελ. Αεροπορίας Ν. 
Ηλείας «Ο ΦΑΕΘΩΝ». 8 

Τροποποίηση της Δ1γ/11299/7.3.1986 (ΦΕΚ 96/11.3.1986 
τεύχος Β’) αποφάσεως Υπουργ. Υγείας, Πρόνοιας και Κοιν. 
Ασφαλίσεων. .. 9 

Θέματα και τομείς μετεκπαίδευσης γιατρών Ε.Σ.Υ. για την ειδικό¬ 
τητα της Ακτινοθεραπευτικής.10 

Αναγνώριση Νοσοκομειακών Μονάδων, ως κατάλληλων για 
άσκηση των γιατρών.11 

Πρόσληψη προσωπικού με σύμβαση εργασίας για απρόβλεπτες και 
επείγουσες ανάγκες της Γενικής Γραμματείας Δημοσίων Έρ¬ 
γων. . . ...12 

Σύσταση νομικού προσώπου στο Δήμο Ναούσης με την επωνυμία 
«Δεύτερο Κέντρο Ανοικτής Προστασίας Ηλικιωμένων».13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 534116/401 . (1) 

Επίβλεψη της λειτουργίας και συντήρησης του τελεφερίκ της Πάρνηθας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α. Το Ν. 1624/51 περί ΕΟΤ όπως ισχύει σήμερα, 
β. Τον Κανονισμό περί απευθείας από τον ΕΟΤ Εκμεταλλεύσεως 
Τουριστικών Εγκ/σεων κ.λπ. (ΦΕΚ 243/Β/1968). 

γ. Την 514138/13.4.84 απόφαση του ΕΟΤ με την οποία ιδρύθηκε 
η ΥΑ/ΕΟΤ Καζίνου, Ξενοδοχείου και Τελεφερίκ Πάρνηθας. 

δ. Τον Ν. 1256/82 (άρθρο 1 παράγρ. 4), αναφορικά με τη διαδικα¬ 
σία πρόσληψης προσωπικού σε δεύτερη θέση στο Δημόσιο Τομέα. 

ε. Την αριθμ. 6474/30.6.88 (ΦΕΚ 851/Β/88) απόφαση του 
Πρωθυπουργού και του Υπουργού Οικονομικών περί «ανάθεσης αρμο¬ 
διοτήτων στον Υφυπουργό Οικονομικών». * 

στ. Την ιδιάζουσα σημασία που έχει η σωστή λειτουργία και συντή¬ 
ρηση του Τελεφερίκ της Πάρνηθας, για την ασφάλεια των διακινουμέ- 
νων με αυτό πολιτών και για τα οικονομικά αποτελέσματα του Καζίνου 
της Πάρνηθας. 

ζ. Την επιτακτική και κατεπείγουσα ανάγκη ανάθεσης της επίβλε¬ 
ψης, της λειτουργίας, συντήρησης και επισκευής όλων των ηλεκτρομη- 
χανολογικών εγκαταστάσεων του Τελεφερίκ της Πάρνηθας σε ειδικό τε¬ 
χνικό υψηλής επαγγελματικής κατάρτισης και εξειδίκευσης που δεν 
μπορεί να αντιμετωπισθεϊ με το ύπαρχον προ'σωπικό του ΕΟΤ. 

η. Την αριθμ. Υ-587/23.6.88 (ΦΕΚ 441/24.6.88) Απόφαση του 
Πρωθυπουργού «Καθορισμός αρμοδιοτήτων του Αναπληρωτή Υπουρ¬ 
γού Εθν. Οικονομίας», αποφασίζουμε: 

Καθορίζουμε τους ειδικούς όρους και τις ουσιαστικές προϋποθέσεις 
για την ανάθεση με σύμβαση έργου της ευθύνης της επίβλεψης της κα¬ 
λής λειτουργίας, συντήρησης και επισκευής όλων των ηλεκτρομηχανο- 
λογικών εγκαταστάσεων του Τελεφερίκ της Πάρνηθας σε διπλωμα¬ 
τούχο Μηχανολόγο - Ηλεκτρολόγο εξειδικευμένο σε εγκαταστάσεις Τε¬ 
λεφερίκ ως εξής. 

α) Η μίσθωση του έργου γίνεται για χρονικό διάστημα δύο χρόνων 
και θα αποτελεί συνέχεια των προηγουμένων. 

β) Ο ανωτέρω αναφερόμενος ειδικός τεχνικός θα πρέπει να έχει τα 
παρακάτω ειδικά προσόντα: 

1. Δίπλωμα μηχανολόγου - ηλεκτρολόγου του Ε.Μ.Π. ή άλλης ισο¬ 
τίμου σχολής του εσωτερικού ή του εξωτερικού. 

2. Ειδική τεχνική κατάρτιση σχετική με το αντικείμενο του έργου που 
να αποδεικνύεται από επίσημα έγγραφα, στοιχεία ανεγνωρισμένου Πο- 

λυτεχνείου εσωτερικού ή εξωτερικού στο οποίο να λειτουργεί έδρα εγκα¬ 
ταστάσεων Τελεφερίκ και από ανάλογα στοιχεία σχετικών με το έργο 
εγκαταστατριών εταιρειών. 

3. Σημαντική πολυετή εμπειρία στον τομέα της επίβλεψης της λει¬ 
τουργίας συντήρησης και επισκευής εναερίων εγκαταστάσεων τύπου 
Τελεφερίκ. 

4. Το έργο που θα ανατεθεί ανάγεται στην επίβλεψη της καλής λει¬ 
τουργίας και συντήρησης όλων των ηλεκτρομηχανολικών εγκαταστά¬ 
σεων του Τελεφερίκ της Πάρνηθας (άνω και κάτω σταθμό) καθώς και 
στη διαπίστωση και στην επίβλεψη των εργασιών αποκατάστασης κάθε 
παρουσιαζόμενης τυχόν ζημίας ή κακής και πλημμελούς λειτουργίας 
τους. 

5. Η αμοιβή του ανωτέρω ορίζεται σε ποσοστό 85% της προβλεπό- 
μενης από την Ε.ΣΣ.Ε. και οι συνολικές αποδοχές και από τις δύο θέσεις 
δεν θα υπερβαίνουν το όριο του άρθρου 6 του Ν. 1256/82 όπως τροπο¬ 
ποιήθηκε με το άρθρο 33 του Ν. 1326/83. 

6. Η δαπάνη για την αμοιβή του ανωτέρω ειδικού τεχνικού θα βαρύ¬ 
νει τον προϋπολογισμό της ΤΑ/ΕΟΤ Καζίνου, Ξενοδοχείου και Τελεφε¬ 
ρίκ Πάρνηθας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Σεπτεμβρίου 1988 


ΟΙ ΥΠΟΥΡΓΟΙ 


ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΑΠΟΣΤΟΛΟΣ ΚΑΚΛΑΜΑΝΗΣ 


ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

ΝΙΚΟΣ ΣΚΟΥΛΑΣ 


ΟΙΚΟΝΟΜΙΚΩΝ 

ΗΛΙΑΣ ΠΑΠΑΗΛΙΑΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΩΡΓΟΣ ΠΕΤΣΟΣ 

Αριθ. 537585 (2) 

Τροποποίηση της απόφασης αριθ. 503202/ειδ. αρ. 38/29.1.88 του 
Υφυπουργού Εθνικής Οικονομίας περί ίδρυσης και λειτουργίας νέου 
Γραφείου ΕΟΤ στη Μ. Βρεταννία. ; 

' Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 


Έχοντας υπόψη: 

α) Τις διατάξεις του Α.Ν. 1565/50 όπως κυρώθηκε από το Ν. 
1624/51 και με τις μεταγενέστερες τροποποιήσεις και συμπληρώσεις 
μέχρι σήμερα. 

β) Τις διατάξεις του Ν.Δ. 201/74 «περί τροποποίησης και συμπλή¬ 
ρωσης της περί ΕΟΤ Νομοθεσίας». 

γ) Το άρθρο 27, παρ. 5 του Π.Δ. 884/76 «περ’Γκανονισμού διάρ¬ 
θρωσης των Υπηρεσιών του ΕΟΤ». 

6) Τη με.αρ. 503202/ειδ. αρ. 38/29.1.88 απόφαση του Υφυπουρ¬ 
γού Εθνικής Οικονομίας «περί ίδρυσης και λειτουργίας νέου Γραφείου 
ΕΟΤ στη Μ. Βρεταννία». 

ε) Τις αποφάσεις Δ.Σ. ΕΟΤ αρ. 62/62/8/22.1.88 και 1244/ 
1244/32/6.10.88. 

ζ) Τη με αριθ. Υ.587/23.6.88 (ΦΕΚ 441/Τ.Β./23.6.88) από¬ 
φαση του Πρωθυπουργού «περί καθορισμού αρμοδιοτήτων Αναπλη¬ 
ρωτή Υπουργού Εθνικής Οικονομίας Ν. Σκουλά», αποφασίζουμε: 

Την τροποποίηση της υπ’ αριθ. πρωτ. 503202/ειδ. αρ. 38/ 
29.1.88 απόφασης του Υφυπουργού Εθνικής Οικονομίας ως ακολού¬ 
θως: 

1. Την ίδρυση και λειτουργία, σύμφωνα με το σχετικό (ε), Γραφείου 
ΕΟΤ στην Αγγλία και κατά προτίμηση στην περιοχή ΗΕΑΤΗΚΟΨ, με 
αρμοδιότητα την προσέλκυση Συνεδριακού Τουρισμού και Τουρισμού 
των ΙΝΟΕΝΤίνΕδ, το οποίο θα είναι ανεξάρτητο λειτουργικά, οικονο¬ 
μικά και διοικητικά. 

Η απόφαση αυτή θα δημοσιευθεί στην Εφημερίδα της Κυβερνή- 
σεως. 

Αθήνα, 18 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Ν. ΣΚΟΥΛΑΣ 


Αριθ. 1696/88 (3) 

Τροποποίηση της ισχύος της απόφασης του Α.Χ.Σ. 1981/87. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
ΣΥΝΕΔΡΙΑΣΗ 4-10-88 

Έχοντας υπόψη: 

1. Το έγγραφο του Γεν. Χημείου Κράτους αρ. 18116/2808/88 
σχετ. 14485/2355/88. 

2. Το εδάφιο δ της παρ. 8 του άρθρου 6 του Νόμου 4328/1929 
«περί συστάσεως του Γεν. Χημείου Κράτους, όπως τροποποιήθηκε και 
συμπληρώθηκε με τον ΑΝ 754/1937 (αρ. 3 παρ. 2 και 3) (ΦΕΚ 247/ 
ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου» (ΦΕΚ 391/ΤΑ/31.10.1929). 

4. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0.208/181, ΦΕΚ 
214/ΤΒ/82. 

5. Το Νόμο 115/1975 «περί τροποποιήσεως διατάξεων τινων του 
Ν. 4328/29» (ΦΕΚ 172/ΤΑ/20.8.1975), αποφασίζουμε: ' 

Εγκρίνουμε την τροποποίηση της ισχύος της απόφασής μας 
1981/87 (ΦΕΚ 211/Β/21.4.88) ως εξής: 

Επιπρόσθετα κατ’ εξαίρεση το κοινό παρθένο ελαιόλαδο (ΟΟϋΚΑ- 
ΝΤΕ) μπορεί να κυκλοφορεί στο στάδιο του λιανικού εμπορίου μέχρι 
1.4.89. 


Ο Πρόεδρος Ο Γραμματέας 

ΣΤ. ΧΑΤΖΗΓΙΑΝΝΑΚΟΣ ΧΑΡ. ΧΑΜΑΛΙΔΗΣ 

Τα μέλη: 

Ευαγ. Τσιγαρίδας, Αντ. Δασκαλάκης, 

Π. Κώττης, Ευάγ. Συμβώσης, Δ. Φραγκάτος 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευσή της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 24 Οκτωβρίου 1988 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΔΗΜ. ΤΣΟΒΟΛΑΣ ΝΙΚ. ΑΚΡΙΤΙΔΗΣ 

- +- 

Αριθ. 18795/4931 (4) 

Καθορισμός όρων και διατυπώσεων παραγωγής αποστάγματος από 

στέμφυλα σταφυλιών και των ποτών, που παράγονται από αυτό 

ΤΣΙΠΟΥΡΟ ή ΤΣΙΚΟΥΔΙΑ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων «περί φορολογίας του οιν/ 
τος» (Κ.Ν.Φ.Ο.), όπως έχουν τροποποιηθεί, συμπληρωθεί και.ισχύουν 
σήμερα. 

2. Το Β. Διάταγμα της 25.12.1917 «περί εκτελέσεως του Νόμου 
971 της 21.10.1917 περί φορολογίας του οινοπνεύματος». 

3. Τις διατάξεις των άρθρων 1 και 3 του Νόμου 1802/88, που τρ ο· 
ποποιεί και συμπληρώνει τις παραγράφους 3 και 4 του άρθρου 5 του 
Κ.Ν.Φ.Ο. και δίνεται η αρμοδιότητα στον Υπουργό Οικονομικών να 
καθορίζει με απόφασή του τους όρους, τις διατυπώσεις, τους χώρους, 
τις εγκαταστάσεις, το μηχανολογικό εξοπλισμό, την υγειινή των εργο¬ 
στασίων και ποτών, την παραγωγή και διάθεση των ποτών και των άλ¬ 
λων αποσταγμάτων, καθώς και κάθε λεπτομέρεια για τη λειτουργία 
των ποτοποιείων και αποσταγματοποιείων. 

4. Την απόφασή μας 22801/4512/6.11.1986 «Περί των όρων 
παραγωγής και διάθεσης αλκοολούχων ποτών», όπως αυτή έχει τροπο¬ 
ποιηθεί, συμπληρωθεί και ισχύει σήμερα. 

5. Το από 19.9.1988 πρακτικό σύσκεψης της αρμόδιας Δ/νσης του 
Γενικού Χημείου του Κράτους, παρουσία εκπροσώπων του Υπουργείου 
Γεωργίας και των ενδιαφερομένων παραγωγικών τάξεων. 

6. Το Νόμο 396/76 «Περί οινολογικών κατεργασιών και εμπορίας 
των οίνων». 

7. Τις διατάξεις του Νόμου 1558/85 «Κυβέρνηση και Κυβερνητικά 
όργανα». 

8. Τις διατάξεις του Νόμου 301/1976 «περί της εις την Εφημερίδα 
της Κυβέρνησης δημοσιευομένης ύλης κ.λπ.», αποφασίζουμε: 

Καθορίζουμε τους όρους, τις διατυπώσεις, περιορισμούς και υποχρε¬ 
ώσεις, σχετικά με τις πρώτες ύλες παραγωγής αποσταγμάτων από 
στέμφυλα σταφυλιών, καθώς και τους χώρους, τις εγκαταστάσεις και το 
μηχανικό εξοπλισμό των εργοστασίων αυτών, ως και τους όρους υγει- 
νής παραγωγής και διάθεσης των αποσταγμάτων αυτών και των πο¬ 
τών, που επιτρέπεται να παράγονται από αυτά, ως εξής: 

Άρθρο 1 
Ορισμοί 

1. Απόσταγμα στεμφύλων σταφυλιών καλείται το προϊόν που λαμβά- 
νεται με απόσταξη στεμφύλων σταφυλιών μετά ή άνευ υγιούς οινολά- 
σπης ή γλευκολάσπης σταφυλιών μέχρι 86% νΟΓ. στους 20° 0, έχει 
δε μέγιστη περιεκτικότητα σε μεθανόλη 800 ΟΚ/ΗΓ αλκοόλης 100% 
νΟΓ και συνολική περιεκτικότητα σε πτητικές ουσίες, εκτός αιθυλικής 
και μεθυλικής αλκοόλης ανώτερη των 140 ΟΚ/ΗΓ αλκοόλης 100% 

νΟΓ. 

2. Από το πιο πάνω απόσταγμα στεμφύλων σταφυλιών χωρίς προ¬ 
σθήκη οινοπνεύματος, σε καμία περίπτωση, θα παρασκευάζονται τα 
ποτά ΤΣΙΠΟΥΡΟ ή ΤΣΙΚΟΥΔΙΑ, που θα έχουν αλκοολικό τίτλο ανώ¬ 
τερο των 35% νΟΓ στους 20° 0, μέγιστη περιεκτικότητα σε μεθυλική 
αλκοόλη 800 ΟΚ/ΗΓ αλκοόλης 100% \ΌΓ. και συνολική περιεκτικό¬ 
τητα σε πτητικές ουσίες, εκτός μεθυλικής και αιθυλικής αλκοόλης, ανώ¬ 
τερη των 140 ΟΚ/ΗΓ αλκοόλης 100% νΟΓ. 

Άρθρο 2 

Όροι κυκλοφορίας ποτών από απόσταγμα στεμφύλων σταφυλιών 

1. Το απόσταγμα στεμφύλων σταφυλιών και τα ποτά από το από¬ 
σταγμα αυτό θα φέρουν την παραδοσιακή τους ονομασία ΤΣΙΠΟΥΡΟ ή 
ΤΣΙΚΟΥΔΙΑ αποκλεισμένων οπωσδήποτε των λέξεων ούζο, ρακί, ή άλ¬ 
λων που περιέχουν ή υπονοούν τις ονομασίες αυτές. Μπορούν επίσης τα 
ποτά αυτά να κυκλοφορούν με τοπωνυμικές ονομασίες, όπως Τσικουδιά 
Κρήτης, Τσίπουρο Τυρνάβου, Τσίπουρο Μακεδονίας κ.λπ., με την 
προϋπόθεση ότι παράγονται και εμφιαλώνονται στον τόπο που αναφέρο- 
νται οι ενδείξεις επί της συσκευασίας. 

2. Επιτρέπεται η ανάμιξη του αποστάγματος στεμφύλων σταφυλιών 
με άλλες επιτρεπόμενες ουσίες, για παρασκευή ποτών άλλης κατηγο¬ 
ρίας όπως π.χ. ΓΐρυΕϋΚ κ.λπ., με την προϋπόθεση ότι το ποτό που θα 
προκύπτει δεν θα φέρει την ονομασία ΤΣΙΠΟΥΡΟ ή ΤΣΙΚΟΥΔΙΑ ή ρί¬ 
ζες από τις λέξεις αυτές, καθώς και την ονομασία ΟΥΖΟ, όπως τούτο 
προβλέπεται στο άρθρο 10 του Νόμου 1802/88. 

3. Επιτρέπεται στους ποτοποιούς να προσθέτουν γλυκαντικές ύλες, 
από αυτές που προβλέπονται στην παράγραφο 9 του άρθρου 2 της από¬ 
φασής μας 22801/4512/6.11.86 στο απόσταγμα στεμφύλων σταφυ¬ 
λιών, που έχουν έτοιμο προς εμφιάλωση για παρασκευή ΤΣΙΠΟΥΡΟΥ 
ή ΤΣΙΚΟΥΔΙΑΣ και σε ποσοστό 25 γραμμάρια ανά λίτρο ποτού, με την 
προϋπόθεση ότι το ποτοποιείο δεν θα συστεγάζεται με οινοποιείο, σύμ¬ 
φωνα με τις διατάξεις του Νόμου 396/76. 

4. Σε περίπτωση παλαίωσης του αποστάγματος στεμφύλων σταφυ¬ 
λιών σε δρύινα βαρέλια, τουλάχιστο επί εξάμηνο, τα ποτά ΤΣΙΠΟΥΡΟ 
ή ΤΣΙΚΟΥΔΙΑ που θα παρασκευάζονται από αυτό, χωρίς την προ¬ 
σθήκη οινοπνεύματος, επιτρέπεται να φέρουν την ένδειξη «ΠΑ¬ 
ΛΑΙΟ». 

5. Τα παραπάνω αναφερόμενα ποτά ΤΣΙΠΟΥΡΟ ή ΤΣΙΚΟΥΔΙΑ, 
που θα παράγονται από αποσταγματοποιούς-ποτοποιούς, θα κυκλοφο¬ 
ρούν αποκλειστικά εμφιαλωμένα σε φιάλες χωρητικότητας μέχρι πέντε 
(5) λίτρων. 

6. Η φορολογία του περιεχομένου αποστάγματος θα είναι η ίδια με 


του οινοπνεύματος, η δε διαδικασία φορολόγησης εκτίθεται στο άρθρο 4 
της παρούσας απόφασης. 

Άρθρο 3 

Μηχανολογικός εξοπλισμός αποσταγματοποιείων, που θα 
παράγουν απόσταγμα στεμφύλων σταφυλιών 

Κάθε αποσταγματοποιείο παραγωγής αποστάγματος στεμφύλων 
σταφυλιών πρέπει να διαθέτει: 

1. Αποστακτικό μηχάνημα (Αποστακτήρα) ασυνεχούς λειτουργίας, 
χωρητικότητας ανώτερης των 200 ΚΟΚ ή άλλο συνεχούς λειτουργίας, 
αυτοτελών ή σε συνδυασμό μεταξύ τους. 

2. Τουλάχιστον τρία (3) δοχεία συλλογής του προϊόντος της απόστα¬ 
ξης, που το καθένα από αυτά θα έχει τέτοια χωρητικότητα, για να δέχε¬ 
ται παραγωγή τουλάχιστο δέκα ημερών. Για τα δοχεία αυτά ισχύουν οι 
διατάξεις που προβλέπονται στα άρθρα 15 και 44 του Β.Δ. της 
25.12.1917. 

3. Δοχείο υπερχείλισης όγκου 200 ΚΟΚ τουλάχιστο, συνδεδεμένο 
στο τέλος της κοινής διασωλήνωσης τροφοδοσίας των δοχείων συλλο¬ 
γής, που θα συναρμολογείται απαραίτητα ύστερα από ανισόπεδη κα¬ 
μπύλη (κούρμπα). 

4. Δεξαμενές υποδοχής στεμφύλων συνολικής χωρητικότητας του¬ 
λάχιστον 20.000 ΓΤ. Το αποστακτικό μηχάνημα μετά των δοχείων 
συλλογής και των διασωληνώσεων δια των οποίων διέρχονται αλκοο- 
λούχοι ατμοί ή αλκοολούχα υγρά, θα είναι συνδεδεμένα μεταξύ τους και 
σφραγισμένα, όπως προβλέπονται από τις σχετικές διατάξεις των άρ¬ 
θρων 4 και 47 του από 25.12.1917 Β.Δ. 

Για τη χορήγηση αδείας κατασκευής, επισκευής, μεταφοράς, εγκα- 
ταστάσεως ή αγοράς εκ μεταβιβάσεως από άλλο κάτοχο, ή προμήθειας 
,από το εξωτερικό των αποστακτικών μηχανημάτων ή μερών αυτών, θα 
εφαρμόζονται οι σχετικές διατάξεις, που προβλέπονται από το άρθρο 4 
του Κ.Ν.Φ.Ο. και το άρθρο 3 του από 25.12.1917 Β.Δ. 

Κατά τα λοιπά για την απόκτηση αδείας ασκήσεως επαγγέλματος 
ισχύουν οι σχετικές διατάξεις του Κ.Ν.Φ.Ο., όπως αυτές έχουν τροπο¬ 
ποιηθεί, συμπληρωθεί και ισχύουν σήμερα καθώς και οι διατάξεις που 
προβλέπονται από τη Νομοθεσία συναρμοδίων Υπουργείων. 

Άρθρο 4 

Παράδοση, διακίνηση και διάθεση του αποστάγματος 
των στεμφύλων σταφυλιών 

Για την παράδοση, διακίνηση και διάθεση του αποστάγματος των 
στεμφύλων σταφυλιών τηρούνται οι διατάξεις του άρθρου 14 του 
Κ.Ν.Φ.Ο., εκτός των περιπτώσεων που ο αποαταγματοποιός έχει ζητή¬ 
σει και έχει λάβει από την Υπηρεσία του Γενικού Χημείου του Κράτους, 
στην αρμοδιότητα της οποίας ανήκει, την άδεια να συστήσει ιδίαν απο¬ 
θήκη αποταμίευσης αφορολογήτου οινοπνεύματος ή αποστάγματος 
στεμφύλων σταφυλιών, σύμφωνα με τις διατάξεις του άρθρου 15 του 
Κ.Ν.Φ.Ο. και του άρθρου 19 του Β.Δ. της 15.12.1917, όπως αυτές 
έχουν τροποποιηθεί και ισχύουν σήμερα. 

Ειδικότερα το απόσταγμα στεμφύλων σταφυλιών που παράγεται 
όπως ορίζεται στο άρθρο 1, παράγραφο 1 αυτής της απόφασης από ένα 
απόσταγματοποιό, είναι δυνατό: Ν 

1. Να μεταφερθεί, ύστερα από προηγούμενη φορολόγησή του, από το 
αποσταγματοποιείο στο ποτοποιείο του, εφόσον πληρούνται και οι όροι 
που προβλέπονται για τους ποτοποιούς ή σε άλλο ποτοποιείο, προς εμ¬ 
φιάλωση και διάθεση τού προϊόντος, υπό τη μορφή του ποτού ΤΣΙΠΟΥ¬ 
ΡΟΥ, ΤΣΙΚΟΥΔΙΑΣ. 

2. Να παραδοθεί από την αρμόδια Υπηρεσία του Γενικού Χημείου 
του Κράτους, που εποπτεύει το αποσταγματοποιείο στον αποσταγματο- 
ποιό, συντασσομένων των σχετικών πρωτοκόλλων παράδοσης και πα¬ 
ραλαβής και στη συνέχεια να παραμείνει αφορολόγητο, σφραγισμένο 
είτε σε δεξαμενές συλλογής αποστάγματος προς αποθήκευση, είτε σε 
σφραγισμένα δρύινα βαρέλια προς παλαίωση. 

Ομοίως το απόσταγμα στεμφύλων σταφυλιών μπορεί να παραδοθεί 
στον ίδιο αποσταγματοποιό προς επαναπόσταξη, για παρασκευή του 
επιθυμητής ποιότητας αποστάγματος, αφού προηγουμένως μετουσιω- 
θεί και συνταχθούν τα σχετικά πρωτόκολλα, σύμφωνα με τις διατάξεις 

της παραγράφου 2 του άρθρου 21 του από 25.12.1917 Β.Δ. 

Τα αποστάγματα αυτά θα επαναποστάζονται αυτούσια, χωρίς την 
ανάμιξή τους με άλλες πρώτες ύλες παραγωγής αποστάγματος στεμφύ- 
λων σταφυλιών και θα συλλέγονται σε ιδιαίτερη δεξαμενή, αναγνωριζό¬ 
μενης φύρας απόσταξης κατά ανώτατο όριο 2%, σύμφωνα με το εδάφιο 
δ της παραγράφου 1 του άρθρου 18 του Κ.Ν.Φ.Ο. 

3. Να μεταφερθεί αφορολόγητο, ύστερα από έγκριση της Δ/νσης Πα¬ 
ραγωγής και Διακίνησης Οινοπνεύματος, από το αποσταγματοποιείο 
στο ποτοποιείο του ή σε άλλο ποτοποιείο με σκοπό την παρασκευή πο¬ 
τών που θα εξαχθούν στην αλλοδαπή, ή προς παλαίωση σε σφραγισμένα 
δρύινα βαρέλια, εφόσον ο ποτοποιός που θα το παραλάβει έχει συστήσει 
αποθήκη αποταμίευσης αφορολόγητου, όπως πιο πάνω αναφέρεται. 

Για τη μεταφορά και την παραλαβή οποιοσδήποτε ποσότητας αφορο¬ 
λογήτου αποστάγματος στεμφύλων σταφυλιών θα πρέπει ο παραλήπτης 
προηγουμένως να καταθέσει στην αρμόδια υπηρεσία του Γ.Χ.Κ. που 
τον εποπτεύει, εγγυητική επιστολή αναγνωρισμένης τράπεζας ή προσω¬ 
πική εγγύηση αξιοχρέου τρίτου προσώπου, που θα καλύπτει τους φό¬ 
ρους και λοιπά δικαιώματα του Δημοσίου, για το μεταφερόμενο από¬ 
σταγμα στεμφύλων σταφυλιών. 

Σαν χρόνος εξαγωγής στην αλλοδαπή των αποσταγμάτων αυτών, 
αυτούσιων ή υπό μορφή ποτών, ορίζεται η διετία με δικαίωμα παράτα¬ 
σης για ένα ακόμη χρόνο, ύστερα από απόφασή μας. 

4. Να μεταφερθεί σε άλλο αποσταγματοποιείο αφορολόγητο προς 
επαναπόσταξη, αφού προηγουμένως μετουσιωθεί τηρουμένων των δια¬ 
τάξεων του παραπάνω εδαφίου 2. 

5. Να μεταφερθεί αφορολόγητο σε οινοπνευματοποιείο Β' κατηγο¬ 
ρίας προς επαναπόσταξη και παρασκευή οινοπνεύματος τηρουμένων 
των διατάξεων που προβλέπονται για τη διάθεση του στεμφυλοπνεύμα¬ 
τος των ετησίων οινοπνευματοποιίαν Α’ κατηγορίας. 

Γ ια την εφαρμογή των όρων της παραγράφου αυτής σχετικά με τα 
πρωτόκολλα παράδοσης και παραλαβής, άδειες μεταφοράς, μετουσίω¬ 
σης κ.λπ., θα εφαρμόζονται οι σχετικές διατάξεις του Κ.Ν.Φ.Ο. και του 
Β.Δ. της 25.12.17, όπως αυτές έχουν τροποποιηθεί και ισχύουν σή¬ 
μερα. 

Άρθρο 5 
Απώλειες, φύρες 

Για τις απώλειες και τις φύρες αποστάγματος στεμφύλων σταφυλιών 
ισχύουν οι διατάξεις του άρθρου 18 του Κ.Ν.Φ.Ο. και ειδικότερα: 

1. Για το απόσταγμα στεμφύλων σταφυλιών που παράχθηκε και 
αποταμιεύθηκε από έναν αποσταγματοποιό, καθώς για εκείνο που πα- 
ραλήφθηκε από άλλον ποτοποιό ή αποσταγματοποιό ή οινοπνευματο- 
ποιό, το εδάφιο γ, παράγραφος 1. 

2. Για την επαναπόσταξη του αποστάγματος, το εδάφιο δ, παράγρα¬ 
φος 1. 

3. Για τη μεταφορά αυτού, καθώς και των ποτών που παράχθηκαν 
από αυτό, το εδάφιο β, παράγραφος 1. 

4. Για την παλαίωσή του σε δρύινα βαρέλια, το εδάφιο στ, παράγρα¬ 
φος 1, του άρθρου 18 του Κ.Ν.Φ.Ο, σε συνδυασμό με το εδάφιο στ της 
παραγράφου 2 του άρθρου 15 του από 25.12.1917 Β.Δ. 

Άρθρο 6 

( Βιβλία αποσταγματοποιών, ποτοποιών 

Οι αποσταγματοποιοί αποστάγματος στεμφύλων σταφυλιών είναι 
υποχρεωμένοι να τηρούν σφραγισμένο, αριθμημένο και μονογραφημένο 
κατά φύλλο βιβλίο, σύμφωνα με το εδάφιο γ της παραγράφου 1 του άρ¬ 
θρου 9 του Κ.Ν.Φ.Ο., στο οποίο θα αναγράφουν κατά χρονολογική 
σειρά, χωρίς ξέσματα και διορθώσεις, τις εισαγόμενες πρώτες ύλες, τις 
ύλες που κατεργάσθηκαν, το παραγόμενο κατά πρωτόκολλο παράδοσης 
απόσταγμα, το βαθμό αυτού, το περιεχόμενο οινόπνευμα σε χιλιό¬ 
γραμμα άνυδρου οινοπνεύματος,,την ποσότητα αποστάγματος στεμφύ¬ 
λων σταφυλιών που διατέθηκε φορολογημένη, αφορολόγητη ή που απο¬ 
ταμιεύθηκε και βρίσκεται σε δρύινα βαρέλια. 

Κατά τη διακίνηση αυτών των αποσταγμάτων θα καταχωρούνται 
στο βιβλίο, κατά χρονολογική σειρά, οι άδειες εξαγωγής και μεταφοράς 
του Γ ενικού Χημείου του Κράτους, για τα φορολογημένα και αφορολό¬ 


γητα αποστάγματα, χωριστά κατά περίπτωση. Στα βιβλία αυτά θα 
αναγράφονται ακόμη στα τριπλότυπα είσπραξης των Δημοσίων Τα¬ 
μείων για το φορολογημένο απόσταγμα, καθώς και οι εγκριτικές Διατα¬ 
γές του Γ ενικού Χημείου του Κράτους για τη διάθεση του αφορολόγη¬ 
του αποστάγματος. 

Το βιβλίο αυτό θα ελέγχεται και θα θεωρείται από τους επόπτες χη¬ 
μικούς του Γ ενικού Χημείου του Κράτους στο τέλος κάθε μηνός, μετά 
από μηνιαία καταμέτρηση και θα υπογράφεται από τον ορισμένο στη δή¬ 
λωση υπεύθυνο του αποσταγματοποιείου. 

Η εποπτεύουσα Χημική Υπηρεσία θα πρέπει στο τέλος κάθε μήνα, να 
τηρεί τις διαδικασίες που προβλέπονται για το καθαρό οινόπνευμα που 
διατίθεται από τους Οινοπνευματοποιούς Β' κατηγορίας. 

(Άρθρα 17 και 28, παραγρ. ΣΤ, εδάφιο 2 του από 25.12.1917 
Β.Δ.) και τις διατάξεις που προβλέπονται από την εκάστοτε ισχύουσα 
Διατίμηση. 

Άρθρο 7 

Παραβάσεις, Κυρώσεις 

Οι παραβαίνοντες τις διατάξεις αυτής της απόφασης τιμωρούνται 
κατά περίπτωση, σύμφωνα με τις προβλεπόμενες κυρώσεις από τον 
Κ.Ν.Φ.Ο. (Άρθρα: 15, 20, 21-28 του Κ.Ν.Φ.Ο. και Άρθρ. 51 του 
Β.Δ. της 25.12.1917) σε συνδυασμό με το άρθρο 23 της απόφασής μας 
22801/4512/6.11.86. 

Σε περίπτωση που ένας αποσταγματοποιός διαπιστωθεί, ότι χρησι¬ 
μοποιεί πρώτες ύλες διαφορετικές από τις επιτρεπόμενες από την παρά¬ 
γραφο 1 του άρθρου 1 αυτής της απόφασης για την παραγωγή του απο¬ 
στάγματος στεμφύλων σταφυλιών, τότε εκτός των κυρώσεων που προ- 
βλέπονται από τον Κ.Ν.Φ.Ο., θα εφαρμόζονται και οι κυρώσεις που 
προβλέπει το άρθρο 15 του Κ.Ν.Φ.Ο., σύμφωνα με τις οποίες μπορεί να 
ανακληθεί και η άδεια αποταμίευσης του αποσταγματοποιείου από τον 
Υπουργό Οικονομικών. 

Άρθρο 8 

Κατά τα λοιπά ισχύουν οι διατάξεις που προβλέπονται από τον 
Κ.Ν.Φ.Ο., όπως έχουν τροποποιηθεί συμπληρωθεί και ισχύουν σήμερα, 
απάτην 22801/4512/6.11.88 απόφασή μας, καθώς και από τις δια¬ 
τάξεις συναφών νόμων και αποφάσεων. 

Άρθρο 9 

Έναρξη ισχύος - Δημοσίευση 

Η απόφασή μας αυτή, που η εφαρμογή της αρχίζει από την ημερομη¬ 
νία υπογραφής της, να δημοσιευθεί στην Εφημερίδα της Κυβερνή- 
σεως. 

Αθήνα, 24 Οκτωβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

-♦- 

Αριθ. 17603 (5) 

Παράταση ισχύος της 4/86 απόφασης του ΔΔΔΔ Αθηνών για τους 

όρους αμοιβής και εργασίας των πτυχιούχων Υπομηχανικών και 

Τεχνολόγων Μηχανικών όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 
φερόμενης στο θέμα διαιτητικής απόφασης. 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 20.10.88. 

4. Την 96944/87 απόφαση του Υπουργού Εργασίας «μεταβίβαση 
αρμοδιοτήτων και εξουσίας υπογραφής στους Γεν. Γραμματέα, Ειδ. 
Γραμματείς κ.λπ.» (ΦΕΚ 551/Β/20.10.87), αποφασίζουμε: 

Αναστέλλουμε επί όμηνο χρονικό διάστημα, δηλαδή μέχρι 29.4*89 
την επέλευση των έννομων αποτελεσμάτων από τη λήξη της πρώτης 
παράτασης της αριθμ. 4/86 απόφασης του ΔΔΔΔ Αθηνών, που αφορά 

τους όρους αμοιβής χαι εργασίας των πτυχιούχων Υπομηχανικών και 
Τεχνολόγων Μηχανικών όλης της Χώρας. 

Η παρούσα να δημοσιευθεΐ στην Εφημερίδα της Κυβερνήσεως. - 

Αθήνα, 21 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦ - 

Αριθ. 17604 (6) 

Παράταση ισχύος της 3/86 απόφασης του ΔΔΔΔ Αθηνών για τους 
όρους αμοιβής και εργασίας των πτυχιούχων Υπομηχανικών και 
Τεχνολόγων Μηχανικών που απασχολούνται με σχέση εργασίας Ιδ. 
δικαίου στο Δημόσιο, ΝΠΔΔ και ΟΤΑ όλης της Χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 3 του άρθρου 4 του Ν. 3239/55. 

2. Την κοινοποιηθείσα σε μας γραπτή δήλωση καταγγελίας της ανα- 

φερόμενης στο θέμα διαιτητικής απόφασης. > 

3. Τη σχετική γνωμοδότηση του Ανωτάτου Συμβουλίου Εργασίας, 
που έχει ληφθεί στη συνεδρίαση της 20.10.88. 

4. Την 96944/87 απόφαση του Υπουργού Εργασίας «μεταβίβαση 
αρμοδιοτήτων και εξουσίας υπογραφής στους Γεν. Γραμματέα, Ειδ. 
Γραμματείς κ.λπ.» (ΦΕΚ 551/Β/20.10.87), αποφασίζουμε: 

Αναστέλλουμε επί 6μηνο χρονικό διάστημα, δηλαδή μέχρι 20.4.89 
την επέλευση των έννομων αποτελεσμάτων από τη λήξη της πρώτης 
παράτασης της αριθμ. 3/86 απόφασης του ΔΔΔΔ Αθηνών, που αφορά 
τους όρους αμοιβής και εργασίας των πτυχιούχων Υπομηχανικών και 
Τεχνολόγων Μηχανικών που απασχολούνται με σχέση εργασίας Ιδ. δι¬ 
καίου στο Δημόσιο, ΝΠΔΔ και ΟΤΑ όλης της Χώρας. 

Η παρούσα να δημοσιευθεΐ στην Εφημερίδά της Κυβερνήσεως. 

Αθήνα, 21 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-Φ- 

Αριθ. 17622 (7) 

Παράταση ισχύος της από 20.12.84 Σ.Σ.Ε. των πτυχιούχων εργοδη¬ 
γών χημικών που απασχολούνται στις πάσης φύσεως βιομηχανικές, 
βιοτεχνικές και λοιπές επιχ/σεις που εδρεύουν ή λειτουργούν στη Β. 
Ελλάδα. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα κ.λπ.». 

3. Τη σχετική καταγγελία 2.3.88 του Συνδέσμου πτυχιούχων εργο¬ 
δηγών Χημικών Β. Ελλάδος που επιδόθηκε στο Υπ. Εργασίας με το 
1672/2.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 20.10.88, αποφασίζουμε: 

Αναστέλλουμε μέχρι 2.1.1989 την επέλευση των έννομων αποτελε¬ 
σμάτων της καταγγελίας της από 20.12.84 Σ.Σ.Ε. των πτυχιούχων 
Εργοδηγών Χημικών που απασχολούνται στις πάσης φύσεως βιομηχα¬ 
νικές, βιοτεχνικές και λοιπές Επιχ/σεις που εδρεύουν ή λειτουργούν στη 
Β. Ελλάδα. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 21 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 


Αριθ. 17621 (8) 

Παράταση ισχύος της από 5.9.84 Σ.Σ.Ε. του πολιτικού προσωπικού με 
σχέση εργασίας Ι.Δ. της ΠΑ (κατηγορία 202 ΚΕΑ) που ανήκει στο 
σωματείο πολιτικού προσωπικού Ελ. Αεροπορίας Ν. ΗΛΕΙΑΣ «Ο 
ΦΑΕΘΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα κ.λπ.». 

3. Τη σχετική καταγγελία από 3.3.88 του Σωματείου Πολιτικού 
Προσωπικού Π.Α. Περιφέρειας Ν. Ηλείας «Ο ΦΑΕΘΩΝ» που επιδό- 
θηκε στο Υπ. Εργασίας με το 12074/3.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 20.10.88, αποφασίζουμε: 

Αναστέλλουμε μέχρι 3.5.1989 την επέλευση*των έννομων αποτελε¬ 
σμάτων της καταγγελίας της από 5.9.84 Σ.Σ.Ε. του Πολιτικού Προ¬ 
σωπικού με σχέση εργασίας Ι.Δ. της Π.Α. (κατηγορία 202 ΚΕΑ) που 
ανήκει στο σωματείο Πολιτικού Προσωπικού Ελλ. Αεροπορίας Ν. 
Ηλείας «Ο ΦΑΕΘΩΝ». 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 21 Οκτωβρίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. Α1γ/32088 (9) 

Τροποποίηση της Δ1γ/11299/7.3.1986 (ΦΕΚ 96/11.3.1986 τεύ¬ 
χος Β') αποφάσεως Υπουργ. Υγείας, Πρόνοιας και Κοιν. Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/1953. 

2. Τις διατάξεις του Ν. 1397/1983. 

3. Τις διατάξεις του άρθρου 6 του Ν. 1278/1982. 

4. Την απόφασή μας Α3β/6573/23.5.1984 (ΦΕΚ 328/25.5.84 
τ.Β'), όπως τροποποιήθηκε με την Α3β/18189/11.12.1985, ομοία. 

5. Το από 23.11.1984 Πρακτικό Κλήρωσης Κριτών - Εισηγητών 
ΣΚΕΙΟΠΝΙ. 

6. Την απόφασή μας Δ1γ/11299/7.3.1986 (ΦΕΚ 96/ 
11.3.1986 Τεύχος Β ). 

7. Το αριθμ. 933/28.9.88 έγγραφο του ΠΓΝ Αθηνών ΚΑΤ, απο¬ 
φασίζουμε: 

1. Τροποποιούμε την ανωτέρω (6) σχετική απόφασή μας και διορί¬ 
ζουμε στο 4ο Συμβούλιο Κρίσεως και Επιλογής Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων που εδρεύει στο Περιφε¬ 
ρειακό Γενικό Νοσοκομείο Αθηνών ΚΑΤ τον Γεώργιο Αντύπα, ειση¬ 
γητή Α, Β και Γ Χειρ/κής Αγγείων, Χειρ/κής θώρακα - Καρδιοχειρ/ 
κής, σε αντικατάσταση του Ε. Παπαμιχαήλ που παραιτήθηκε. 

2. Κατά τα λοιπά ισχύει η ανωτέρω τροποποιούμενη απόφαση, όπως 
τροποποιήθηκε μεταγενέστερα. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 20 Οκτωβρίου 1988 

, Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

Αριθ. Α2β/27420 (10) 

Θέματα και τομείς μετεκπαίδευσης γιατρών Ε.Σ.Τ. για την ειδικότητα 
της Ακτινοθεραπευτικής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις των παρ. 1, 2 και 4 του άρθρου 32 του Ν. 1397/83 
(ΦΕΚ 143 Α’). 

β) Την αριθ. Δ2β/οικ.26307/28.8.86 (ΦΕΚ 722 Β’). 
γ) Την απόφαση της Ολομέλειας του Κεντρικού Συμβουλίου Υγείας 
με αριθμό 2/57ης/6.10.88 συνεδρίασης, αποφασίζουμε: 

1. Καθορίζουμε ως κατωτέρω τους τομείς και τα θέματα των εκπαι¬ 
δευτικών κύκλων και τα εκπαιδευτικά κέντρα εξειδίκευσης για την ειδι¬ 
κότητα της Ακτινοθεραπευτικής. 
α. Τομείς και θέματα εξειδίκευσης 

αΐ. Εξειδικευμένες τεχνικές βραχυθεραπείας, ενδοϊστικής και ενδο- 
κοιλοτικής. 

,α2. Θεραπεία του καρκίνου της τραχηλοπροσωπικής χώρας. 
α3. Συνδυασμός Ακτινοθεραπείας με άλλους τρόπους αντιμετώπισης 
των κακοήθων νεοπλασιών, ως π.χ. Ακτινοθεραπείας και Χημειοθερα¬ 
πείας, Ακτινοθεραπείας, Υπερθερμίας κ.λπ. 

α4. Τεχνικές ημισωματικής και ολοσωματικής Ακτινοθεραπείας. 
α5. Τεχνικές διεγχειρητικής Ακτινοθεραπείας. 
α6. Θέματα Ακτινοβιολογίας και Ιατρικής Ακτινοπροστασίας, 
β. Κέντρα εξειδίκευσης 

βΐ. Όπου υπάρχει σε Ελληνικό Ακτινοθεραπευτικό Κέντρο σχετική 
εμπειρία, στον κλάδο ενδιαφέροντος του υποψηφίου, πρέπει να γίνεται 
πρώτα εκεί η προκαταρκτική εκπαίδευση και στη συνέχεια η μετάβαση 
του υποψήφιου στο εξωτερικό, ώστε ο υποψήφιος να έχει πάρει τις βασι¬ 
κές γνώσεις στην Ελλάδα και να αξιοποιήσει έτσι καλύτερα το χρόνο του 
στο εξωτερικό. 

Κατάλληλα κέντρα εξειδίκευσης στο εσωτερικό είναι: 
β2. Αρεταίειο Νοσοκομείο Αθηνών. 
β3. Αντικαρκινικό Νοσοκομείο Αθηνών «Άγιος Σάββας». 
β4. Περιφερειακό Γενικό Αντικαρκινικό Νοσοκομείο «ΜΕΤΑΞΑ» 
Πειραιώς. 

β5. Περιφερειακό Γενικό Νοσοκομείο Αθηνών «ΑΛΕΞΑΝΔΡΑ». 
β6. Αντικαρκινικό Νοσοκομείο Θεσσαλονίκης «ΘΕΑΓΕΝΕΙΟ». 
β7. Πανεπιστημιακό Νοσοκομείο Πατρών. 

Τα κέντρα εξειδίκευσης του εξωτερικού είναι στη διακριτική ευχέρεια 
του Κεντρικού Συμβουλίου Υγείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Οκτωβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 

- ♦- 

Αριθ. Α4/4963 (11) 

Αναγνώριση Νοσοκομειακών Μονάδων, ως κατάλληλων για άσκηση 
των γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Τη με αριθ. 6 γνωμοδότηση της Ολομέλειας του Κεντρικού Συμ¬ 
βουλίου Υγείας που ελήφθη κατά τη με αριθ. 57 συνεδρίαση της 
6.10.88, αποφασίζουμε: 

Επικυρώνουμε την ανωτέρω γνωμοδότηση της Ολομέλειας του 
ΚΕ.Σ.Υ. σύμφωνα με την οποία όλα τα υπάρχοντα τμήματα Πλαστικής 
και Επανορθωτικής Χειρουργικής αναγνωρίζονται ως κατάλληλα για 
πλήρη άσκηση, τρία (3) χρόνια, στην πλαστική χειρουργική. 

Οι ειδικευόμενοι σε ένα τμήμα πλαστικής χειρουργικής θα ολοκλη¬ 
ρώνουν την εκπαίδευσή τους, με το σύστημα του ΗΟΤΑΤΙΟΝ, σε άλλο 
τμήμα Πλαστικής Χειρουργικής, όταν, το αρχικό τμήμα υπολείπεται σε 


κάποιο τομέα της ειδικότητας (π.χ. έγκαυμα, καρκίνος κ.λπ.). 

Οι ειδικευόμενοι εξακολουθούν να ανήκουν οργανικά στο αρχικό 
τμήμα που είχαν τοποθετηθεί για ειδίκευση και η παρακολούθηση σε 
άλλο τμήμα Πλαστικής Χειρουργικής συντονίζεται με ευθύνη του υπευ¬ 
θύνου του τομέα και των επιστημονικών Διευθυντών των αντιστοίχων 
τμημάτων. Η χρονική διάρκεια για κάθε επιμέρους τομέα (π.χ. 
έγκαυμα, καρκίνος, παιδοχειρουργικά περιστατικά πλαστικής χειρουρ¬ 
γικής) ορίζεται σε έξι (6) μήνες. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 24 Οκτωβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-♦— 


Αριθ. Δ16β/011/733/Β (12) 

Πρόσληψη προσωπικού με σύμβαση εργασίας για απρόβλεπτες και 
επείγουσες ανάγκες της Γενικής Γραμματείας Δημοσίων Έργων. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 5 του Ν. 993/79 αναφορικά με τη διαδι¬ 
κασία πρόσληψης προσωπικού με σύμβαση εργασίας για την αντιμετώ¬ 
πιση απρόβλεπτων και επειγουσών αναγκών. 

2. Τις διατάξεις του άρθρου 9 του Ν. 1476/84 σε συνδυασμό με τις 
όμοιες του άρθρου 14 του Ν. 1735/87, σε ό,τι αφορά την πρόσληψη 
προσωπικού για απρόβλεπτες και επείγουσες ανάγκες. 

3. Το γεγονός ότι ο πρόσφατος καταστρεπτικός σεισμός της 
16.10.1988 στις περιοχές των Νομών Ηλείας και Ζακύνθου δημιούρ¬ 
γησε σοβαρά προβλήματα επιβίωσης των κατοίκων, από τις ζημιές που 
προξένησε στα σπίτια και επαγγελματικές στέγες, γεγονός που απεί¬ 
λησε άμεσα ζωή και περιουσία και ότι η Υπηρεσία μας έχει το βάρος της 
ευθύνης για την αντιμετώπιση της κατάστασης και 

4. Η διαπίστωση ότι με το υπάρχον προσωπικό δεν είναι δυνατή η 
στελέχωση της νέας Υπηρεσίας που συστήθηκε, ούτε η περαιτέρω ενί¬ 
σχυση του προσωπικού των λοιπών συναρμόδιων Υπηρεσιών της σει¬ 
σμόπληκτης περιοχής, διότι επί σειρά ετών παραμένουν κενές οι οργανι¬ 
κές μας θέσεις και δεν κατέστη επίσης δυνατή η πρόσληψη υπαλληλικού 
προσωπικού, αποφασίζουμε: 

Α) Διαπιστώνουμε το απρόβλεπτο και επείγον της ανάγκης που προ- 
κλήθηκε από τον καταστρεπτικό σεισμό της 16.10.88 στις περιοχές 
των Νομών Ηλείας και Ζακύνθου, γεγονός που προκάλεσε άμεσο κίν¬ 
δυνο ζωής και περιουσίας, ότι το βάρος της ευθύνης για την αποκατά¬ 
σταση των ζημιών ανήκει στην αρμοδιότητα της Γενικής Γραμματείας 
Δημοσίων Έργων και ότι δεν είναι δυνατή η αντιμετώπιση της κατά¬ 
στασης με το υπάρχον προσωπικό. 

Β) Ο αριθμός του αναγκαιούντος σε πρώτη φάση συνολικού προσωπι¬ 
κού ορίζεται σε εκατόν τριάντα πέντε (135) και αναλύεται κατά ειδικό¬ 


τητα ως εξής: 

α) Μηχανικοί γενικά 40 

β) Λοιπό προσωπικό (ΠΕ) 15 

γ) Τεχνικό προσωπικό (ΤΕ) 15 

δ) Τεχνικό προσωπικό (ΔΕ) 20 

ε) Διοικητικό προσωπικό (ΔΕ) 30 

στ) Οδηγοί αυτοκινήτων 5 

ζ) Λοιπό βοηθητικό προσωπικό 10 

Σύνολο 135 


Γ) Η διάρκεια απασχόλησης ορίζεται σε οκτώ (8) μήνες από την εμ¬ 
φάνιση της ανάγκης ήτοι από 16.10.88 και η πρόσληψη θα γίνει με 
απόφασή μας με σύμβαση εξαρτημένης εργασίας και σχέση ιδιωτικού 
δικαίου, καθώς ορίζουν οι διατάξεις του Κεφ. Β' του Ν. 993/79. 

τι Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τη ΔΙΠΙΔ/Φ.40/64/7425/5.8.88 εγκύκλιο του ΥΠΠΚ. 

Αθήνα, 25 Οκτωβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. 15125 (13) 

Σύσταση νομικού προσώπου στο Δήμο Ναούσης με την επωνυμία «Δεύ¬ 
τερο Κέντρο Ανοικτής Προστασίας Ηλικιωμένων». 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 175 του Δ.Κ.Κ. (Π.Δ. 76/1985). 

2. Την απόφαση 181/1988 του Δημοτικού Συμβουλίου Ναούσης, 
με την οποία συστήνεται στο Δήμο δεύτερο Κέντρο Ανοικτής Προστα¬ 
σίας Ηλικιωμένων (ΚΑΠΗ), αποφασίζουμε: 

Νομιμοποιούμε την απόφαση 181/1988 του Δημοτικού Συμβου¬ 
λίου Ναούσης, με την οποία συστήνεται νομικό πρόσωπο στο Δήμο με 
την κατωτέρω κατά σειρά αναφερόμενη ονομασία, σκοπό, λειτουργία 
κ.λπ. 

1. Συνιστάται στο Δήμο Νάουσας Δημοτικό Νομικό Πρόσωπο με την 
επωνυμία «2ο Κέντρο Ανοικτής Προστασίας Ηλικιωμένων Δήμου Νά¬ 
ουσας». 

2. Σκοπός του νομικού αυτού προσώπου, που συνιστάται σε εφαρ¬ 
μογή του προγράμματος εξωϊδρυματικής προστασίας ηλικιωμένων, εί¬ 
ναι η πάροχή ιατροκοινωνικής προστασίας στα ηλικιωμένα άτομα της 
περιοχής του Δήμου Ναούσης, ώστε αυτά να παραμένουν στην οικογέ¬ 
νεια και στην Κοινότητα. 

3. Πόροι του 2ου Κέντρου Ανοικτής Προστασίας Ηλικιωμένων είναι: 

α) Η ετήσια επιχορήγηση του Δήμου με ποσό 500.000 δρχ. τουλάχι¬ 
στον. 

β) Η επιχορήγηση ή κάθε άλλη παροχή του Κράτους είτε απ’ ευθείας 
προς αυτό είτε προς το Δήμο για το νομικό πρόσωπο. 

γ) Κάθε είδους συνδρομές, εισφορές, δωρεές, κληρονομιές και κληρο¬ 
δοσίες. 

δ) Έσοδα από τη συμβολική χρηματική συμμετοχή μελών που έχουν 
ανάγκη προστασίας. 

ε) Εισπράξεις από το αντίτιμο των πραγμάτων ή υπηρεσιών που πα¬ 


ρέχονται από το Νομικό Πρόσωπο. 

στ) Πρόσοδοι από την ίδια αυτού περιουσία και 

ζ) Κάθε άλλη νόμιμη πρόσοδος. 

4. Το συνιστώμενο νομικό πρόσωπο διοικείται από 7μελές Διοικη¬ 
τικό Συμβούλιο, το οποίο απαρτίζεται από τους: 

α) Τον εκάστοτε Δήμαρχο ή τον από αυτόν οριζόμενο Αντιδήμαρχο, 
ως Πρόεδρο. 

β) Ένα Δημοτικό Σύμβουλο, που ορίζεται με απόφαση του Δημοτι¬ 
κού Συμβουλίου. 

γ) Ένα αιρετό μέλος του ΚΑΠΗ, που εκλέγεται ανάμεσα στα μέλη 
του από αυτά. 

δ) Έναν κοινωνικό λειτουργό υπάλληλο του Υπουργείου Κοινωνικών 
Υπηρεσιών, που ορίζεται από το Υπουργείο αυτό ή τον εκάστοτε Νο- 
μάρχη. 

ε) Ένα δημότη που προτείνει ο Δήμαρχος, που ορίζεται με απόφαση 
του Δημοτικού Συμβουλίου, ανάμεσα σε πρόσωπα τα οποία ασχολού¬ 
νται με ανθρωπιστικά επαγγέλματα. 

στ) Έναν εκπρόσωπο των συνταξιούχων, που ορίζεται με κοινή από¬ 
φαση των σωματείων συνταξιούχων Ναούσης. 

ζ) Έναν εκπρόσωπο των εργαζομένων στο ΚΑΠΗ, που εκλέγεται 
από τους ίδιους. 

Το Διοικητικό Συμβούλιο εκλέγει από τα μέλη του τον Αντιπρόεδρο 
και το Γραμματέα αυτού. 

Η θητεία των μελών του Διοικητικού Συμβουλίου ακολουθεί τη δη¬ 
μοτική περίοδο. Νέα μέλη του Δ.Σ. ορίζονται όταν λήξει η θητεία των 
παλαιών ή όταν κατά τη διάρκεια της θητείας τους κενωθεί θέση για 
οποιοδήποτε λόγο. Μέχρι εκλογής του με στοιχεία γ' αιρετού μέλους ή 
μέχρι πληρώσεως οποιασδήποτε κενουμένης θέσης μέλους, το Δ.Σ. λει¬ 
τουργεί με την ελλιπή σύνθεσή του, που δεν μπορεί να είναι κατώτερη 
από τον αριθμό που απαιτείται για την απαρτία. 

5. Το νομικό πρόσωπο εκπροσωπείται ενώπιον των Δικαστηρίων και 
κάθε Αρχής από τον Πρόεδρο του Διοικητικού Συμβουλίου και στην πε¬ 
ρίπτωση που αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Βέροια, 20 Οκτωβρίου 1988 

Ο Νομάρχης 
ΤΑΣΟΣ ΜΠΕΡΕΤΑΣ 

